ठेकेदार व विभाग में खींचतान चार साल से अटके कई काम
सरकारी पीजी कॉलेज में निर्माणाधीन 10 लेक्चर रूम विभाग और ठेकेदार की खींचतान में 4 साल से उलझे पड़े हैं। ठेकेदार भुगतान समस्या बताकर काम नहीं कर रहा। विभाग ठेकेदार को काम करने के लिए नोटिस दे रहा है। फील्ड पर काम की स्थिति जस की तस है। दो बार ठेका निरस्त हुआ लेकिन काम नहीं हुआ। पीडब्ल्यूडी की निगरानी में 85 लाख रुपए की बिल्डिंग का निर्माण हो रहा है।
कई महीनों से काम बंद है। बुधवार को फिर विभागीय अधिकारी ने ठेकेदार को काम करने के निर्देश दिए। पीडब्ल्यूडी विभाग के मुताबिक एक महीने में काम करके देने के लिए कहा। कॉलेज प्रबंधन भी कई बार विभाग को चिट्टी लिख चुका है।
प्रबंधन का कहना है 16 कक्ष हंै जो जरूरत से कम हैं। 10 कमरे और मिल जाएं ताे कॉलेज एक शिफ्ट में लगेगा। काॅमर्स और विधि संकाय की कक्षाएं सुबह 8 बजे लगती हंै। कक्ष मिलने के बाद कॉलेज सुबह 10.30 से 5.30 बजे तक एक शिफ्ट में लगेगा। विभाग को भी दूसरा विकल्प नहीं सूझ रहा।
ठेका लेने वाले ठेकेदार से काम कराना है। क्याेंकि दूसरा ठेकेदार अब बढ़ी कीमत में ठेका लेगा। चूंकि ठेका हुए सालों बीत गए। निर्माण भी 90 फीसदी हो चुका है। ऐसे में दूसरे ठेकेदार से काम करना भी मुश्किल होगा। विभाग और ठेकेदार का तालमेल गड़बड़ाने से निर्माण अटका है। कॉलेज जनभागीदारी समिति सदस्यों ने नाराजगी जाहिर की। समिति सदस्य सुब्रत लाहिरी ने कहा कक्षों की कमी को दूर करने के लिए विद्यार्थियों की सुविधा के लिए लैक्चर रूम स्वीकृत हुए थे। काम धीमी गति से हो रहा है। 4 साल बीत गए। उन्होंने प्रशासन से मांग की है कि बिल्डिंग का निर्माण जल्दी कराया जाए। पिपरिया पीजी कॉलेज में 3000 से ज्यादा विद्यार्थी अध्ययनरत हैं।
ठेकेदार से जल्दी काम कराने के लिए कहा
बिल्डिंग का निर्माण 1 माह में पूरा करने के लिए ठेकेदार को कहा गया है। अप्रैल अंत तक काम हो जाना चाहिए। ठेकेदार को भुगतान भी किया गया है। 90 फीसदी काम हो गया है। 10 फीसदी फिनिशिंग का बाकी रह गया है। इंजीनियर बुधवार को फील्ड पर गए थे। ठेकेदार से जल्दी काम कराने के लिए कहा गया है। पीके जैन, एसडीओ, पीडब्ल्यूडी, पिपरिया
ऐसे में मैं कैंसे काम करूं
बिल्डिंग निर्माण में मेरा पैसा फंसा है। इसलिए काम रुका है। विभाग पैसा दे दे तो मैं काम कर दूंगा। डिजाइन बदली थी तो लागत बढ़ गई। उस बिल्डिंग में मुझे कुछ नहीं मिल रहा है। जो मेरी लागत लगी वह भी नहीं निकल रही है। ऐसे में मैं कैंसे काम करूं। महेश शुक्ला, ठेकेदार
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva